Christmas Evil

Christmas Evil (tunnetaan myös nimillä You Better Watch Out ja Terror in Toyland) on yhdysvaltalainen vuonna 1980 valmistunut Lewis Jacksonin käsikirjoittama ohjaama jouluaiheinen slasher-kauhuelokuva. Elokuva kertoo itseään pakkomielteisesti joulupukiksi uskovasta psykoottisesta miehestä, joka aloittaa joulupukin asussa murhasarjan. 

Julkaisustaan lähtien elokuva on nauttinut kulttimaineestaan ja erityisesti se on saanut ylistystä osakseen elokuvaohjaaja John Watersilta. Vaikka Christmas Evil ei herättänyt yhtä suurta kohua kuin elokuvan jälkeen neljä vuotta myöhemmin ilmestynyt, monin verroin tunnetumpi "tappajajoulupukki"-aiheinen slasher-kauhuelokuva Jouluyö murhayö, se päätyi Britanniassa pahamaineiselle Video Nasty -listalle.

Elokuva kuvattiin vuoden 1979 lopulla ja vuoden 1980 alussa eri paikoissa Yhdysvalloissa, New Jerseyn osavaltiossa. Elokuvassa esiintynyt lelutehdas oli todellinen lelutehdas New Brunswickissa. 

Juoni
pienoiskuva|Elokuvan päähenkilö, psykoottinen Harry liimaamassa itselleen joulupukin partaa.
pienoiskuva|Kohtauksessa joulupukin asussa oleva Harry saapuu naapurustoon, jossa kohtaa lapsia. Naapuruston aikuiset tunnistavat hänet jouluyönä tapahtuneen murhasarjan tekijäksi.

Yhdysvalloissa New Jerseyssä, jouluaattona vuonna 1947 Stadlingin perheen lapset näkevät, kun heidän isänsä joulupukiksi pukeutuneena tulee savupiipusta ja tuo joululahjat. Myöhemmin perheen lapsi Harry todistaa, kun joulupukiksi pukeutunut isä harrastaa seksiä äidin kanssa. Harry tästä traumatisoituu ja juoksee ullakolle, jossa viiltää itseään käteen lattialle rikotun lasipallon sirpaleella.

33 vuotta myöhemmin vuonna 1980 psykopaattinen Harry toimii Jolly Dreams- nimisessä lelutehtaassa, jossa kollegat pilkkaavat häntä. Kotona Harry kokee olevansa ainoa ja oikea joulupukki. Hän on sisustanut kotinsa lukuisilla joulutavaroilla ja nukkuu sängyssä joulutontun asussa. Hän tarkkailee kiikarilla naapuriston lapsia ja kirjoittaa heistä muistiinpanoja kirjaan.

Harryn työkaveri Frank pyytää häntä tekemään työvuoronsa lelutehtaan kokoonpanolinjalla voidaakseen olla perheensä kanssa. Kuitenkin töistä palatessa kotiin, Harry näkee Frankin juomassa ystäviensä kanssa paikallisessa baarissa ja tunnustaa, että huijasi Harrya. Miehen valehtelusta ahdistuneena Harry rikkoo yhden nukkekotihahmoistaan hyräillen samalla joululauluja. Seuraavana päivänä hän peruuttaa kiitospäiväillallisen nuoremman veljensä Philin ja hänen perheensä kanssa. Phil on jatkuvasti epäileväinen veljensä oudosta käytöksestä. 

Yrityksen pikkujoulujuhlissa lelutehtaan johtaja Wiseman ilmoittaa, että yritys lahjoittaa leluja paikalliseen sairaalan lapsille, mikäli tuotanto lisääntyy riittävästi ja työntekijät osallistuvat siihen omilla rahoillaan. Herra Fletcher, yksi yhtiön korkea-arvoisista johtajista, esittelee Harryn uudelle koulutusjohtajalle George Groschille, joka suunnittelu lahjoitusjärjestelmän. Harry tulee vihaiseksi ja tympääntyy molemmille, koska he eivät todella välitä lapsista. Harry lähtee juhlista ja menee lelutehtaalle, joka täyttää lahjasäkit varastamilla leluilla ja muut säkit mullalla. 

Jouluaattona liimatessaan joulupukin partaa kasvoilleen, hän siirtyy fuugatilaan, joka saa hänet vakuuttuneeksi siitä, että hän todella on Joulupukki. Illan tullen joulupukin asuunsa pukeutunut Harry alkaa kiertämään taloja. Ensimmäisenä hän käy veljensä kotona ja toimittaa leluja veljenpojilleen. Seuraavaksi hän jättää pussillisen multaa "pahan pojan" Moss Garcian ovelle. Myöhemmin Harry ajaa sairaalalle, jossa henkilökunta ottaa vastaan hänen lahjoittamansa lelut (jotka hän oli varastanut lelutehtaalta). 

Harry saapuu läheiselle kirkolle, josta ihmiset poistuvat keskiyön messun päätyttyä. Muutamat kirkossa olijat alkavat pilkkaamaan Harrya, joka lopulta saa raivokohtauksen, ja murhaa heidät julmasti lelusotilaan ja kirveen avulla. Tämän jälkeen Harry päätyy naapurustossa pidettäviin joulujuhliin, jossa hän tanssii juhlaväen kanssa ja antaa juhlissa oleville lapsille lahjoja. Tämän jälkeen hän murtautuu työkaverinsa Frankin kotiin. Hän ensin laittaa Frankin lapsille leluja joulukuusen alle, jonka jälkeen menee Frankin ja vaimonsa makuuhuoneeseen tukehduttaen hänet lahjasäkillä ja viimeistelee murhan joulunkuusen tähdellä. Hän juoksee talolta pois juuri kun Frankin vaimo löytää kuolleen aviomiehensä. 

Jouluaamuna Harryn veli epäilee, että kaikki ei ole kohdallaan. Harry herää pakettiautonsa tavaratilasta lelutehtaan parkkipaikalla. Hänen joulupukin asunsa on rikkinäinen ja likainen. Hän menee lelutehtaan kokoamisosastolle ja käynnistää kokoonpanolinjat rikkoen kaikki lelut, joita hän pitää huonoina. Myöhemmin illalla hänen pakettiautonsa juuttuu lumeen kauniisti jouluvaloilla koristetulle kadulle, mikä lähettää hänet entisestään harhaan. Hän saapuu naapurustoon, jossa tapaa lapsia. Naapuruston aikuiset tunnistavat hänet pian murhaajaksi ja muodostavat soihtuja kantavan väkijoukon jahtaamaan häntä. Harry onnistuu pääsemään pakoon väkijoukkoa. 

Harry saapuu veljensä talolle ja tunnustaa olleensa murhien takana. Harry syyttää Philia siitä, että Phil oli paljastanut hänelle, että lapsuudessa näkemänsä joulupukki oli todella heidän isänsä. Phil raivostuu ja tukehduttaa Harryn tajuttomaksi. Phil kantaa Harryn auton etupenkille. Hetken päästä Harry palaa tajuihinsa ja lähtee ajamaan pois. Phil lähtee juoksemaan Harryn perään. Soihtuja kantava väkijoukko saavuttaa Harryn ja lopulta hän ajaa pakettiautollaan sillalta alas. Loppukohtauksessa näytetään, kun pakettiauto lähtee lentämään kohti kuuta ja kertoja lukee taustalla "The Night Before Christmas" -kirjan loppusanat.

Näyttelijät

Elokuva Suomessa
pienoiskuva|150px|DVD-julkaisun kansikuva.
Suomessa Finnkino julkaisi elokuvan DVD-levyllä vuonna 2008.

Lähteet

Luokka:Jouluelokuvat
Luokka:Slasher-elokuvat
Luokka:Vuoden 1980 yhdysvaltalaiset elokuvat
Luokka:Yhdysvaltalaiset independent-elokuvat